شەفەق نیوز/ سەرچەوەیگ ئەمنی، ئمڕوو دووشەممە، خەوەردا لە کوشیان کەسیگ، دویای ئەوەگ ماشینەگەی دالە پایەیگ کارەبا لە یەکیگ لە ناوچەیل هەولێر.
سەرچەوەگە ئەرا ئاژانس شەفەق نیوز وت: ماشینیگ مەدەنی مەوقەی رەدبوینی لەبان ری هەولێر- بەحرەکە، وەردەم گوندی لوبنانی، دالە پایەیگ کارەبا، ک وەکوتپڕ بویە هووکار کوشیان رانندەگە.
سەرچەوەگە مەزەنە کرد لەوەر تونی رانین فرە، ماشینەگە لە دەس رانددە دەرچگە، وبویە هووکار ئەو رویداوە.
